Samme dag som Hobro indgik en aftale med en ny schweizisk forsvarsspiller , forlader en af klubbens profiler den nordjyske klub. Det er forsvarskrumtappen Yaw Amankwah som takker af efter to et halvt år i klubben. - Yaw har haft et ønske om at flytte tilbage til Norge, hvor hans kone bor og arbejder. Det er en beslutning, som vi har fuld forståelse for, og som vi selvfølgelig respekterer, fortæller sportschef i Hobro, Jens Hammer Sørensen i en pressemeddelelse. Det blev til 65 kampe og tre mål for den norske stopper under tiden i Hobro. Også angriberen Sebastian Grønning med en fortid i AaB forlader Hobro. Han nåede 46 kampe og ni scoringer i den gule trøje. - Vi har været enormt glade for at have både Yaw og Sebastian i Hobro IK. De har begge pyntet i vores klub, og de skal begge have en stor tak for indsatsen her i klubben. Vi ønsker dem begge held og lykke med fremtiden, siger Jens Hammer Sørensen. Herunder kan du læse Yaw Amankwahs afskedsbrev til fansene af Hobro.

Referat:
Norske Yaw Amankwah forlænger ikke sin kontrakt med Hobro. Han har lært "at knokle røven ud af bukserne" i klubben.